burgasdotpro/wikipedia huggingface dataset:
Mesiace Neptúna

Mesiace Neptúna sú prirodzené satelity planéty Neptún. Na základe charakteru obežných dráh sa satelity Naptúna rozdeľujú do niekoľkých skupín, zvyčajne nazývaných "rodinami".
V septembri 2023 bolo známych celkom 14 mesiacov Neptúna.
Mesiace s pravidelnými dráhami.
Tieto mesiace obiehajú v blízkosti planéty po dráhach v rovinách ležiacich takmer presne v rovine rovníku planéty a dráhy sú prakticky kruhové. Ich rotácia je viazaná. Do tejto rodiny patrí "Naiad", "Thalassa", "Despina", "Galatea", "Larissa" a "Proteus".
Mesiace s nepravidelnými dráhami.
Tieto mesiace obiehajú vo väčších vzdialenostiach od planéty po viac či menej výstredných dráhach a v rovinách s väčším sklonom k rovníku, niektoré dokonca po retrográdnych dráhach. Ide pravdepodobne o zachytené transneptúnske telesá. Do tejto rodiny patrí "Triton", "Nereida", "Halimede", "Sao", "Laomedeia", "Psamathe" a "Neso".
Zoznam mesiacov.
Poznámky:
Ondrej Nepela

Ondrej Nepela (* 22. január 1951, Bratislava – † 2. február 1989, Mannheim, Nemecko) bol česko-slovenský krasokorčuliar.
Kariéra.
Nepela začal s krasokorčuľovaním ako sedemročný. Jeho trénerkou bola Hilda Múdra. Trénovala ho počas celej kariéry, ktorá trvala neuveriteľných 15 rokov. Pod jej vedením sa stal osemnásobným majstrom ČSSR, päťnásobným majstrom Európy, trojnásobným majstrom sveta a akademickým majstrom sveta. V roku 1972 na Olympijských hrách v Sappore získal zlatú medailu.
Nepela vynikal v krasokorčuľovaní najmä v povinných cvikoch. Voľné jazdy vedel tiež výborne odjazdiť, no jeho malým nedostatkom bola neschopnosť improvizácie na ľade.
Krasokorčuľovaniu obetoval celý život. Dlhé roky vstával skoro ráno, aby o šiestej hodine ráno už mohol byť na ľade. Potom nasledovala škola a zase tréning. Až do maturity chodil poctivo do školy a nemal žiadne výhody oproti ostatným spolužiakom. Študoval niekoľko semestrov na Právnickej fakulte Univerzity Komenského v Bratislave. Okrem krasokorčuľovania ho zaujímala jazda na koni. 
Za svoje úspechy získal v roku 1971 ocenenie najlepší česko-slovenský športovec roka.
Po skončení športovej kariéry v roku 1973 účinkoval do roku 1986 ako profesionálny krasokorčuliarsólistav ľadovej revue Holiday on Ice. Získal aj trénerskú licenciu a trénoval v Nemecku. Medzi jeho zverencov patrila nemecká krasokorčuliarka Claudia Leistner, ktorá sa v roku 1989 stala majsterkou Európy. 
Osobný život.
Nepela zomrel vo veku 38 rokov. Lekárska správa z nemocnice v Mannheime uvádza ako príčinu úmrtia rakovinu lymfatických uzlín. Neskôr sa však začali objavovať informácie, že podľahol ťažkostiam spojenými s ochorením AIDS. 
Nepela nebol nikdy ženatý a svoju pravú orientáciu údajne skrýval. Homosexualitu Nepelu potvrdil neskôr vo svojej knihe aj krasokorčuliar Toller Cranston, v ktorej opísal svoj milenecký vzťah s Nepelom.
Ocenenia.
21. decembra 2000 bol Nepela vyhlásený za najúspešnejšieho slovenského športovca 20. storočia. Cenu za neho prebrala v tom čase 74-ročná trénerka Hilda Múdra.
Zimný štadión v Bratislave nesie jeho meno. Na jeho počesť sa tu koná od roku 1993 medzinárodná krasokorčuliarska súťaž „Nepela Memorial“.
V roku 2019 bol uvedený do Svetovej krasokorčuliarskej Siene slávy vo World Figure Skating Hall of Fame vo World Figure Skating Museum v Colorado Springs, USA.
14. januára 2024 prezidentka Slovenskej republiky Zuzana Čaputová udelila Nepelovi Rad Ľudovíta Štúra I. triedy "in memoriam" za mimoriadne zásluhy o rozvoj Slovenskej republiky v oblasti športu.
Výsledky.
Olympijské hry
Majstrovstvá sveta 
Majstrovstvá Európy
Majstrovstvá Československa
Slovenská komora zubných lekárov

Slovenská komora zubných lekárov (SKZL) je mimovládna samosprávna nepolitická stavovská a profesná organizácia pôsobiaca na území Slovenska zriadená zákonom číslo 13/1992 Zbierky zákonov. Združuje všetkých zubných lekárov pôsobiacich na Slovensku. Vydáva mesačník "Zubný lekár".
Elena Šoltésová

Elena Šoltésová (iné mená: Elena Maróthy-Šoltésová, Elena Soltészová, Elena Šoltysová; * 6. január 1855, Krupina – † 11. február 1939, Martin) bola slovenská prozaička, redaktorka a publicistka.
Životopis.
Narodila sa v rodine farára a spisovateľa Daniela Maróthyho (14. apríla 182518. apríla 1878); matku Karolínu rod. Hudecovú stratila už v útlom detstve. Vzdelanie získala v Ľuboreči, na nemeckom dievčenskom ústave v Lučenci a v Poprade. Po sobáši s obchodníkom Ľudovítom Michalom Šoltésom sa v roku 1875 presťahovali do Martina, kde sa mohla venovať literárnej, kultúrnej a spoločenskej činnosti. Jej bratom bol Ľudovít Maróthy - evanjelický kňaz a spisovateľ. Bola členkou výboru Živeny, neskôr sa stala podpredsedníčkou a v rokoch 18941927 bola jej predsedníčkou. V roku 1910 sa zaslúžila o založenie výrobného účastinárskeho spolku Lipa, ktorý zabezpečoval prácu pre slovenské ľudové vyšívačky a odpredaj ich umeleckých výrobkov. Pod vedením Šoltésovej zriadila Živena niekoľko rodinných škôl a kurzov pre dievčatá. Napriek ťažkým obdobiam v jej živote (prežila obe svoje deti – dcéra jej zomrela ako 8 ročná, syn ako 33 ročný) sa jej v tomto období výrazne darilo realizovať rozsiahlu edičnú činnosť venovanú najmä ženám. Svojou všestrannou činnosťou sa často stala priekopníčkou v rôznych smeroch, no hlavne sa stala uznávanou vedúcou osobnosťou slovenského ženského hnutia.
Dielo.
Dokumentárny film Elena Maróthy-Šoltésová /Slovenská televízia Bratislava 2002, scenár Miloš Kovačka, réžia Fedor Bartko/.
Gabriel Palacka

RNDr. Gabriel Palacka (* 7. november 1960, Komárno) je slovenský politik.
Životopis.
Gabriel Palacka absolvoval Matematicko-fyzikálnu fakultu Univerzity Komenského v Bratislave a postgraduálne štúdium v obore počítačové siete na Slovenskej vysokej škole technickej. O štyri roky neskôr získal polročné štipendium na washingtonskej Georgetown University v USA. Do roku 1994 pôsobil ako manažér a odborný konzultant ekonomicko-výskumnej firmy M.E.S.A. 10.
Od roku 1994 bol poslancom Národnej rady SR za KDH, vo vláde Jozefa Moravčíka sa stal štátnym tajomníkom ministerstva pre správu a privatizáciu národného majetku. V roku 1998 nastúpil na post ministra dopravy, ale už 9. augusta 1999 z funkcie odstúpil.
7. februára 1999 havaroval Palacka s manželkou v služobnom aute neďaleko Zlatých Moraviec. Oboch manželov a ich vodiča museli záchranári z vraku BMW vyslobodiť špeciálnou technikou a hospitalizovať v Nitre. Vodič automobilu prešiel do ľavého pruhu, strhol 20 metrov zábradlia a narazil do stromu. Palacka utrpel zranenia panvy a chrbtice.
Až do volieb v roku 2002 bol poslancom a po vzniku SDKÚ sa stal jej pokladníkom a zároveň členom prezídia. V novembri 2003 abdikoval na členstvo v Prezídiu SDKÚ. Bolo to z dôvodu že Palacka začal pôsobiť v Londýne ako asistent generálneho riaditeľa konštituencie Európskej banky pre obnovu a rozvoj pre Slovensko, Česko, Maďarsko a Chorvátsko, takže nemal čas na aktívnu prácu v SDKÚ.
Kontroverzie.
S pôsobením Palacku sa na poste ministra spájali kauzy súvisiace s výberom konzultanta na privatizáciu Slovenských telekomunikácií, pridelením licencie na prevádzku mobilnej siete GSM 1800 a odňatím licencie Slovenským aerolíniám.
Kauza Branisko.
V júli 2013 vyšetrovateľ navrhol prokurátorovi, aby obžaloval šesť osôb zo založenia zločineckej skupiny, ktorá mala pripraviť štát pri výstavbe tunela Branisko na prelome tisícročí celkovo o 260 miliónov korún (8,6 miliónov eur). V údajnej zločineckej skupinke mali figurovať aj traja vysokopostavení štátni úradníci zo Slovenskej správy ciest (nominanti SDKÚ) – Dušan Matonok, Roman Veselka a Valerián Horváth. Tí mali posielať fiktívne faktúry na služby cez švajčiarsku firmu Ergo Suisse Jána Godáňa na svoje súkromné účty do zahraničia. Podľa Hospodárskych novín mal dispozičné právo k švajčiarskym účtom, kde mali peniaze končiť, práve pokladník SDKÚ Palacka, na ktorého upozornil v roku 2008 predseda vlády SR Robert Fico. Polícia Palackovi však nič nedokázala.
Jozef Adamec

Jozef Adamec (* 26. február 1942, Vrbové† 24. december 2018, Trnava), prezývaný Hatrlo, bol slovenský futbalista a tréner.
Hráčska kariéra.
Legenda Spartaka Trnava, v drese „bílych andelov“ získal päť majstrovských titulov, ďalšie dva pridal počas základnej vojenskej služby v Dukle Praha. V československej lige odohral 383 zápasov, strelil 170 gólov, v historickom poradí bol tretím najlepším kanonierom súťaže za Josefom Bicanom a Miroslavom Wiecekom . Štyrikrát sa stal kráľom ligových strelcov. Počas krátkeho pôsobenia v Slovane Bratislava strelil v ligovom stretnutí s TŽ Třinec 6 gólov (8:0) . V európskych pohároch strelil 18 gólov, s mužstvom Spartaka Trnava postúpil v sezóne 1968/69 do semifinále Európskeho pohára majstrov. Hráčsku kariéru ukončil v klube Slovan Viedeň. Sedemkrát sa umiestnil v prvej desiatke ankety Futbalista roka, v rokoch 1968 a 1969 obsadil tretie miesto.
V reprezentácii Česko-Slovenska odohral 44 zápasov, strelil 14 gólov. Debutoval 30. októbra 1960 v Prahe proti Holandsku (4:0), reprezentačnú kariéru uzavrel o štrnásť rokov neskôr 13. októbra 1974 v Bratislave výhrou nad mužstvom Švédska (4:0). Na MS 1962 v Čile bol najmladším hráčom výberu trénera Rudolfa Vytlačila, ktorý získal strieborné medaily po finálovej prehre s Brazíliou 1:3. Na šampionáte odohral tri zápasy v základnej skupine, zúčastnil sa aj MS 1970 v Mexiku. 23. júna 1968 v Bratislave strelil Brazílii tri góly , čo sa podarilo len štyrom hráčom v histórii. Pred Adamcom to dokázal Poliak Ernest Wilimowski na MS 1938, neskôr dosiahol podobný kúsok Talian Paolo Rossi na MS 1982 a Argentínčan Lionel Messi .
Trénerská kariéra.
Prvé úspechy dosiahol ako tréner Dukly B. Bystrica, s ktorou postúpil do I. ligy a v pozícii nováčika s ňou obsadil v sezóne 1983/84 štvrté miesto a vybojoval postup do Pohára UEFA, kde sa Dukla B. Bystrica stretla s bundesligovou Borussiou Mönchengladbach . Inter Bratislava priviedol k zisku Slovenského pohára 1990, v sezóne 1989/90 obsadil v československej lige tretie miesto a vybojoval postup do Pohára UEFA.
V roku 1993 pôsobil ako asistent trénera Václava Ježka pri reprezentácii RČS. Mužstvo dvoch v tom čase už samostatných krajín dohrávalo kvalifikáciu a rok po rozdelení Česko-Slovenska takmer postúpilo na MS 1994 . V rokoch 1999 – 2001 viedol reprezentačné mužstvo Slovenska v 34 zápasoch.
Úspechy.
Reprezentačné
Klubové
Individuálne
Johannes Hevelius

Johannes Hevelius alebo Johann Hewelke alebo po nemecky Johannes Hewel alebo po poľsky Jan Heweliusz (* 28. január 1611, Gdansk – † 28. január 1687, tamtiež) bol poľský astronóm; nazývaný aj "zakladateľ lunárnej topografie".
Život.
Narodil sa v Gdansku, v mestečku vtedajšej Poľsko-litovskej únie v roku 1611 rodine bohatých pivovarníkov českého pôvodu. V roku 1630 vyštudoval právo v Leidene; cestoval do Anglicka a Francúzska a v roku 1634 sa usadil vo svojom rodnom meste ako pivovarník a člen mestskej rady. 
Od roku 1639 sa jeho hlavným záujmom stala astronómia, hoci sa celý svoj život zaoberal mestskými záležitosťami. V roku 1641 postavil observatórium na svojom dome, ktoré mal vybavené výbornými prístrojmi, vrátane vlastnoručne zhotoveného ďalekohľadu bez tubusu s ohniskovou vzdialenosťou 45,7 m. 29. januára 1660 navštívil observatórium poľský kráľ Ján II. a kráľovná Mária Lujza Gonzagová. 
Hevelius pozoroval slnečné škvrny, v rokoch 16421645 venoval štyri roky mapovaniu mesačného povrchu, objavil libráciu Mesiaca a publikoval svoje výsledky v diele "Selenographia" (1647). Objavil štyri kométy (v rokoch 1652, 1661, 1672 a 1677), kométa z roku 1661 je pravdepodobne totožná s kométou 153P/Ikeya-Zhang) a navrhol myšlienku, že podobné telesá obiehajú po parabolických dráhach okolo Slnka.
26. septembra 1679 jeho observatórium, prístroje a knihy zničil plameň. Túto katastrofu opísal v predhovore k dielu "Annus climactericus" z roku (1685). Rýchlo obnovil škody, aby mohol pozorovať Veľkú decembrovú kométu roku 1680. Pri požiari utrpel šok a jeho zdravie sa zhoršilo. Zomrel 28. januára 1687.
Dielo.
Medzi jeho práce patria:
Hevelius si knihy tlačil sám vo svojom dome a veľa tlačových dosiek sám zhotovil.
Hyperplázia hypofýzy

Hyperplázia hypofýzy je patologický (chorobný) stav, pri ktorom dochádza k zmnoženiu jedného alebo viacerých typov jej buniek. Môže byť difúzna alebo uzlovitá. Patologickými typmi buniek v prednom laloku hypofýzy sú:
Hyperplázia sa zväčša prejavuje zvýšenou produkciou príslušného hormónu.
Adenóm hypofýzy

Adenóm hypofýzy je benígny (nezhubný), pomaly rastúci nádor predného laloka podmozgovej žľazy. Je jej najčastejším nádorom vôbec a tvorí 10 až 15 % všetkých vnútrolebečných nádorov. Predpokladá sa, že vzniká na podklade hyperplázie pri stálej stimulácii hypotalamickými spúšťačmi (tzv. liberíny) a nedostatku spätnej väzby.
Adenómov je viacero druhov. Mikroskopicky majú trabekulárnu, alveolárnu alebo folikulárnu štruktúru. Cytologicky sa delia na:
Môžu ale nemusia sa prejavovať nadmernou produkciou hormónov a podľa tejto vlastnosti ich možno rozdeliť na:
Rádiológia adenómu hypofýzy.
Najlepšou diagnostickou metódou je magnetická rezonancia (MR), ktorá zobrazí samotný adenóm i jeho vzťah k okolitým anatomickým štruktúram. Neumožňuje odlíšenie jednotlivých typov adenómov (ani v prípade cytologického, ani funkčného rozdelenia). Naopak delí adenómy podľa veľkosti - čo má z klinického hľadiska často väčší význam - na:
Liečba.
Liečba adenómov je pomerne zložitá. Môže byť farmakologická (bromokriptín, cabergolín), chirurgická (odstránenie samotného tumoru) alebo rádiochirurgická (cielené ožiarenie). Vzhľad adenómu hypofýzy sa po liečbe mení - dochádza k jeho zmenšeniu, krvácaniu do nádora a následným zmenám v signálovej intenzite pri MR vyšetrení. Po transsfenoideálnej chirurgii je možné vidieť defekt v prednej časti tureckého sedla, výplň z tukového alebo svalového tkaniva, sekundárne vzniknutý obraz prázdneho sedla a herniáciu optickej chiazmy do uvoľneného priestoru. Pri vyšetrení po operácii je nutné upriamiť pozornosť na celú prístupovú dráhu chirurgického výkonu a jeho prípadné komplikácie.
Adenómy hypofýzy sú súčasťou Wermerovho syndrómu.
Jerguš Bača

Jerguš Bača (* 4. január 1965, Liptovský Mikuláš) je bývalý slovenský hokejový obranca. Po ukončení hráčskej kariéry pôsobí ako tréner.
Klubový hokej.
S hokejom začínal v rodnom meste, v klube MHk 32 Liptovský Mikuláš. V sezóne 1987/88 prestúpil z Iskry Banská Bystrica do Košíc ktoré hrávali v česko-slovenskej ligea získal s nimi federálny titul .V roku 1990 ho draftoval Hartford Whalers v 7. kole zo 141. miesta. 
Od sezóny 1990/91 pôsobil v Severnej Amerike, predovšetkým v nižších súťažiach. Za mužstvo AHL Springfield Indians odohral 150 zápasov, za Milwaukee Admirals v IHL 228 zápasov. 10 stretnutí odohral aj za Hartford Whalers. 
Od ročníka 1996/97 hral v Európe, prvý rok začal v českom HC Olomouc, v jeho priebehu prestúpil v HC Košice, kde účinkoval aj ďalšie dve sezóny, pričom v ročníku 1998/99 získal majstrovský titul. Následne pôsobil tri roky v nemeckom Revierlöwen Oberhausen. V sezóne 1999/00 mužstvo v baráži obhájilo účinkovanie v DEL. 
Od sezóny 2002/03 bol hráčom MHk 32 Liptovský Mikuláš, na play-off prvej posilnil Duklu Trenčín. V roku 2005 ukončil hráčsku kariéru.
Reprezentácia.
Reprezentoval Česko-Slovensko na MS 1989 a 1990, na oboch mužstvo vybojovalo bronzové medaily. Zúčastnil sa aj Kanadského pohára 1991.
Po vzniku slovenskej reprezentácie sa zúčastnil úspešnej olympijskej kvalifikácie v roku 1993, reprezentoval aj na ZOH 1994 v Lillehammeri (6. miesto), MS 1997 (9. miesto),1998 MS 1998 ( 7. miesto)a Svetovom pohári 1996 (7. miesto)
Tréner Ján Šterbák ho nominoval na ZOH 1998, no postihlo ho vírusové ochorenie (rovnako ako Róberta Pukaloviča), v priebehu letu zo Sappora do Nagana sa dokonca začal dusiť a lietadlo muselo núdzovo pristáť, obaja boli hospitalizovaní v miestnej nemocnici.
Ján Filc ho ako 37-ročného prekvapivo nominoval na MS 2002 vo švédskom Göteborgu. Nastupoval v obrannej formácii s Ladislavom Čiernym. Slovenské mužstvo dosiahlo najväčší úspech v histórii, keď sa po finálovom víťazstve 4:3 nad Ruskom stalo majstrom sveta.
Spolu v slovenskej reprezentácii odohral 75 zápasov, strelil 5 gólov.
Trénerské pôsobenie.
Po ukončení aktívnej kariéry pôsobí ako tréner, bol asistent Milana Jančušku v MHk 32 Liptovský Mikuláš. V rokoch 20052006 bol asistentom vtedajšieho trénera slovenskej reprezentácie Františka Hossu, pričom mal na starosti obrancov.
1. apríla 2008 sa stal asistentom trénera Mhk Kežmarok Vladimíra Klingu.
 V nasledujúcej sezóne mužstvo neuspelo v baráži a vypadlo z extraligy.
Počas MS 2012 bol asistentom Vladimíra Vůjtka, keď dočasne nahradil Petra Oremusa, ktorý odstúpil z rodinných dôvodov. Slovensko sa prekvapivo prebojovalo až do finále a získalo striebornú medailu.
V máji 2023 sa Bača stal trénerom HK MŠK Indian Žiar nad Hronom pre sezónu 2023–24.
Iné pôsobenie.
V roku 2003 bol zvolený do komisie športovcov Európskych olympijských výborov.
Rodina.
Je ženatý, má syna a dcéru.
Dušan Andrašovský

Dušan Andrašovský (* 8. december 1976, Žiar nad Hronom), je bývalý slovenský hokejový útočník. 
Klubový hokej.
Extraligový debut zaznamenal v sezóne 1995/96, keď nastúpil za Duklu Trečín v jednom stretnutí, väčšinu ročníka pôsobil v mužstve Dukly do 20 rokov. Pred ďalšou sezónou podpísal zmluvu s HKm Zvolen, v prvom roku zaň odohral 14 zápasov (viac vo zvolenskom béčku v rámci 1. SHL). Od nasledujúceho ročníka 1997/98 bol už stabilným členom zvolenského mužstva a postupne sa zaradil k lídrom v produktivite. V základnej časti sezóny 1999/00 strelil 21 gólov, klub zaznamenal prvú finálovú účasť v histórii. Po nej podpísal kontrakt s českým extraligovým klubom HC Lasselsberger Plzeň, v ktorom odohral šesť sezón. V októbri 2004 mu protihráč Václav Varaďa spôsobil dvojnásobnú zlomeninu čeľuste, ktorú musel mať následne zdrôtovanú 6 týždňov, operácii sa však vyhol. Pred ročníkom 2006/07 uzavrel zmluvu s ďalším českým mužstvom HC Moeller Pardubice. Mužstvo sa prebojovalo do finále play-off, kde podľahlo Sparte Praha. V Pardubiciach začal aj nasledujúci ročník, no už po ôsmich zápasoch prestúpil do HC Zlín. 30. januára 2008 absolvoval v zlínskej nemocnici operáciu slepého čreva. Pred sezónou 2009/10 odišiel do švajčiarskej NLB do klubu Neuchatel Young Sprinters. Klub však skrachoval a tak v novembri podpísal kontrakt s HC Košice, kde získal majstrovský titul. V mužstve odohral aj nasledujúcu sezónu, ročník 2011/12 pôsobil opäť v Plzni a od ďalšej sezóny v nemeckom treťoligovom klube 1. EV Weiden.
Reprezentácia.
Dušan Andrašovský odohral v slovenskej reprezentácii 25 zápasov, strelil 5 gólov.
Prvý zápas odohral 6. november 1998 Var Cup v Osle a posledný reprezentácii odohral 8. apríl 2004 v Nitre príprava na MS 2004.
Rodina.
Je ženatý a má dcéru Vanessu (* 2004).
Víno

Víno alebo hroznové víno je alkoholický nápoj, ktorý sa vyrába alkoholovým kvasením vylisovanej šťavy z plodov viniča hroznorodého (hrozna).
Členenie.
Zákonodarstvo v krajinách produkujúcich víno je rozdielne, v rámci EÚ sú niektoré základné ustanovenia jednotné. V krajinách južnej a západnej Európy však existuje zväčša členenie a kategorizácia vín podľa geografického pôvodu.
Členenie podľa množstva "bubliniek".
Sýtené víno, t.j. víno s umelo pridanými plynovými bublinkami sa buď uvádza ako súčasť perlivého a šumivého vína (podľa množstva bubliniek), alebo sa uvádza ako štvrtý typ vína popri vyššie uvedených typoch.
Členenie podľa nariadenia EP a Rady 1308/2013.
Kategórie vinárskych výrobkov:
Poznámka: Tieto kategórie sa väčšinou vzájomne prelínajú.
Členenie podľa obsahu cukru podľa nar. Komisie 2019/33.
a) Vína iné než šumivé sa delia takto:
b) Delenie šumivých vín (vrátane sýtených šumivých vín) pozri v článku šumivé víno.
Členenie podľa zákona č. 313/2009 Z. z..
Vinárske produkty sa členia na:
Tradičné výrazy sú:
Uvedené tradičné výrazy možno za určitých podmienok uvádzať na etiketách pre vyššie spomínané vína s chráneným zemepisným označením (týka sa výrazu "regionálne víno") a vína s chráneným označením pôvodu (týka sa všetkých ostatných vyššie uvedených tradičných výrazov).
Staršie členenie podľa zákona č. 182/2005 Z. z. (platné v rokoch 2005 - 2009).
Vinárske produkty sa členia na:
Staršie členenie podľa zákona č. 332/1996 Z. z. (tu v znení platnom do roku 2002).
Víno:
Ovocné víno.
Víno možno vyrábať aj z iných druhov ovocia. V týchto prípadoch je názov doplnený o typ ovocia prípadne všeobecným názvom "ovocné víno". Podľa slovenskej legislatívy je ovocné víno „nápoj vyrobený alkoholovým kvasením upravenej ovocnej šťavy“.
Víno na Slovensku.
Na území Slovenska je produkcia vína prísne kontrolovaná zákonom. Územie, na ktorom je povolené pestovanie viniča a výroba vína, je definované ako Slovenský vinohradnícky región a člení sa na:
Charles Hitchcock Adams

Charles Hitchcock Adams (* 25. máj 1868, Belmont, Kalifornia, USA – † 8. august 1951, San Francisco, Kalifornia) bol americký astronóm amatér.
Narodil sa v kalifornskom Belmonte ako posledné z piatich detí Williama a Cassandry Adamsovej. V roku 1886 začal študovať na Kalifornskej univerzite chémiu. Počas druhého roku štúdia podnik jeho otca v dôsledku prírodnej katastrofy postihla strata a úpadok a Charles opustil univerzitu, aby mu pomohol sa zotaviť.
Nasledujúce roky pomáhal rodine a zamestnal sa ako poisťovací agent. Tiež pracoval ako úradník v Merchants' Exchange Association. V roku 1917 sa stal výkonným sekretárom tejto organizácie a pôsobil na tomto mieste až do roku 1940. 
Po získaní trojpalcového astronomického ďalekohľadu sa začal venovať astronómii a stal sa členom Pacifickej astronomickej spoločnosti. V roku 1925 sa stal jej pokladníkom a ostal ním až do odchodu do dôchodku v 1950. 
Oženil sa s Olive Brayovou, s ktorou mal syna Ansela Eastona, umeleckého fotografa. Olive zomrela v roku 1950 po vážnej chorobe, ktorá ju pripútala na invalidný vozík.
17P/Holmes

17P/Holmes je periodická kométa, ktorú objavil Edwin Holmes 6. novembra 1892. Jej obežná doba je 6.883 roka, naposledy prešla perihéliom 4. mája 2007. V súčasnosti sa od Zeme vzďaľuje a jej jasnosť by teda mala klesať, ale v priebehu októbra 2007 jej jasnosť nečakane stúpla takmer polmiliónakrát, zo 17. magnitúdy na magnitúdu 2,8. Stal sa z nej teda výrazný objekt na oblohe dočasne pozorovateľný aj voľným okom.
25D/Neujmin

25D/Neujmin alebo Neujmin 2 je periodická kométa, ktorú objavil Grigorij N. Neujmin 24. februára 1916.
Jej existencia bola následne potvrdená 1. marca toho roku G. Van Biesbroeckom (observatórium Yerkes Observatory, Wisconsin, USA) a F. W. Dysonom (Greenwichské kráľovské observatórium, Anglicko).
Daniel Babka

Daniel Babka (* 30. marec 1972, Martin) je bývalý slovenský hokejový obranca a hokejový tréner. Väčšinu svojej kariéry odohral na Slovensku a vo Francúzsku, reprezentoval na medzinárodných podujatiach.
Klubový hokej.
Je odchovancom martinského hokeja. V najvyššej, ešte federálnej lige debutoval v sezóne 1992/93, keď odohral 2 stretnutia za Duklu Trenčín. Prvé štyri ročníky samostatnej slovenskej súťaže pôsobil v materskom klube MHC Martin. Sezónu 1998/99 odohral v HC Košice, kde získal svoj prvý majstrovský titul. Ďalšie tri sezóny bol hráčom Slovana Bratislava (v prvej a tretej sa klub stal majstrom extraligy). Pred ročníkom 2002/03 podpísal kontrakt s HC České Budějovice, v priebehu nasledujúceho prestúpil do HKm Zvolen, kde sa stal pilierom obranných radov. 24. januára 2007 predĺžil zmluvu až do roku 2010. Bol kapitánom mužstva, nosil dres s číslom 20. Po neúspešnej sezóne 2007/08 (Zvolen vypadol vo štvrťfinále play-off so Skalicou) sa dohodol s vedením na rozviazaní zmluvy. O niekoľko dní sa stal hráčom HC Košice, podpísal kontrakt na dva roky. Už po šiestich stretnutiach sa s ním vedenie po jeho nepresvedčivých výkonoch dohodlo na ukončení kontraktu. Následne posilnil materský klub MHC Martin kde dohral sezónu. Od sezóny 2009/2010 sa rozhodol pokračovať vo francúzskom Rouen. V sezóne 2011/2012 sa pre pretrvávajúce problémy s kolenom rozhodol ukončiť aktívnu profesionálnu kariéru 
Reprezentácia.
Zúčastnil sa MS 1997 a 1999. V slovenskej reprezentácii odohral 44 zápasov, zaznamenal 4 góly. Jeho prvý reprezentačný zápas od 17. apríl 1997 v príprave v Skalici na MS 1997 a jeho posledný zápas 11. február 2007 po Škoda Cup v Bazileji. 
Vrcholové podujatia.
"M = umiestnenie reprezentačného tímu na podujatí"
Osobný život.
Daniel Babka je ženatý, s manželkou Danou má dvoch synov - Matúša a Daniela, ktorý je tiež hokejista. Je blízkym priateľom Petra Bartoša, hoci pochádzajú z toho istého klubu, skamarátili sa až počas pôsobenia v Dukle Trenčín.
96P/Machholz

96P/Machholz je periodická kométa, ktorú objavil Donald E. Machholz.
Peter Barinka

Peter Barinka (* 6. apríl 1977, Trenčín) je bývalý slovenský hokejový útočník.
Klubový hokej.
Peter Barinka začínal s hokejom v Dukle Trenčín. Do seniorského áčka bol preradený spolu s Mariánom Hossom. Od sezóny 2003/04 pôsobil tri sezóny v českom klube HC Hamé Zlín, pred ročníkom 2006/07 sa vrátil do materského klubu, s ktorým dosiahol finálovú účasť. V priebehu sezóny prestúpil do HC Třinec, vo svojom prvom zápase za tento klub proti Kladnu však nemal právo nastúpiť (pretože v rovnakom 40. kole už odohral stretnutie za Zlín), zápas bol preto skontumovaný výsledkom 5:0 pre Kladno. Sezónu 2008/09 začal v drese Mladej Boleslavi, v decembri prestúpil do HKm Zvolen výmenou za Davida Vrbatu.
Barinka pôsobil počas svojej kariéry aj v Rumunsku a Poľsku.
Klubová štatistika.
V sezóne 1997/98 nastúpil Peter Barinka za trenčiansku Duklu v piatich zápasoch EHL. Nebodoval, zaznamenal len 29 trestných minút.
Reprezentácia.
V slovenskej reprezentácii odohral 14 zápasov, zaznamenal 3 góly.
Martin Bartek

Martin Bartek (* 17. júl 1980, Zvolen) je bývalý slovenský hokejový útočník.
Klubový hokej.
Je rodákom zo Zvolena v roku 1998 bol draftovaný klubom NHL Nashville Predators v 8. kole z 202. miesta. V zámorí strávil niekoľko sezón v nižších súťažiach. Pred ročníkom 2003/04 sa vrátil na Slovensko a za HKm Zvolen zaznamenal v 49 zápasoch vynikajúcich 74 bodov. Ďalší rok začal vo fínskom Lukko Rauma, dokončil ho v Slovane Bratislava. Pred sezónou 2005/06 prestúpil do v ruského Metallurgu Novokuzneck, v jeho polovici sa však vrátil do Zvolena, v ktorého drese sa s bodovým priemerom 1,23 bodu na zápas zaradil na čelo extraligy. 
Pred sezónou 2006/07 podpísal zmluvu s nemeckým klubom EV Duisburg. V januári 2007 prestúpil do švédskeho tímu Leksands IF, ktorý hrá druhú najvyššiu súťaž. Tu odohral len 5 zápasov, v ktorých si zapísal 10 kanadských bodov. Pred sezónou 2007/08 podpísal zmluvu s nemeckým druholigovým klubom Moskitos Essen. V sezóne 2007-08 sa stal najproduktívnejším hráčom ligy, najlepším strelcom a nahrávačom (pred druhým hráčom v lige skončil s náskokom 25 bodov). Mal priemer 2 body na zápas. Za Moskitos Essen odohral 50 zápasov a strelil 44 gólov a na 55 nahrával. V play-off mal bilanciu 4 góly a 9 nahrávok v 6 zápasoch.
Reprezentácia.
V slovenskej reprezentácii odohral 13 zápasov, zaznamenal 7 gólov.
30P/Reinmuth

30P/Reinmuth je periodická kométa, ktorú objavil Karl Wilhelm Reinmuth.
33P/Daniel

33P/Daniel je periodická kométa, ktorú objavil Zaccheus Daniel.
Panelák

Panelák môže byť:
34D/Gale

34D/Gale je periodická kométa, ktorú objavil Walter Frederick Gale.
44P/Reinmuth

44P/Reinmuth je periodická kométa, ktorú objavil Karl Wilhelm Reinmuth.
Peter Bartoš (hokejista)

Peter Bartoš (* 5. september 1973, Martin) je bývalý slovenský hokejový útočník pôsobiaci v HC Košice ako mládežnícky tréner.
Klubový hokej.
Peter Bartoš je odchovancom martinského hokeja, v miestnom klube začínal v 1. SNHL, neskôr tu odohral päť extraligových sezón. Pred ročníkom 1998/99 uzavrel zmluvu s českým mužstvom HC České Budějovice, odohral tu dva roky. Po úspešných MS 2000 v Petrohrade ho ako 27-ročného draftovala Minnesota Wild v 7. kole zo 214. miesta a pred ďalšou sezónou s ním podpísala zmluvu (podobne aj s Ľubomírom Sekerášom). V NHL odohral 13 zápasov, zaznamenal 6 bodov, väčšinu svojho ročného zámorskeho pôsobenia strávil vo farmárskom tíme. Po jeho skončení sa vrátil do Českých Budějovíc. Tu hrával ďalšie tri roky, po sezóne 2003/04 však klub vypadol z najvyššej súťaže. V ďalšom roku odohral 12 zápasov v 1. českej lige (druhá najvyššia súťaž), následne ho angažoval HKm Zvolen. Od ročníka 2005/06 odohral sedem sezón v HC Košice, v drese ktorého oslavoval tri majstrovské tituly, dvakrát získal striebro a raz bronz. Pred sezónou 2012/13 podpísal zmluvu s poľským klubom KH Sanok.
Reprezentácia.
Reprezentoval na MS 1998, 1999, 2000 a 2001. Bol členom tímu, ktorý vybojoval na MS 2000 (Petrohrad) prvú medailu pre Slovensko - striebro. V slovenskej reprezentácii spolu odohral 92 zápasov, zaznamenal 23 gólov. 
Osobný život.
Oženil sa v roku 1997 počas pôsobenia v Martine. Prvá manželka Mirka zomrela po ťažkej chorobe, keď pôsobil v Českých Budějoviciach. V roku 2000 sa oženil druhýkrát a získal aj české občianstvo (slovenské si ponechal). S prvou manželkou má jednu dcéru - Viktóriu, vyženil druhú dcéru Veroniku. S druhou manželkou Veronikou má troch synov - dvojičky Antonína a Jana, a Adama. V rozhovore pre Denník Šport v marci 2009 uviedol, že od konca sezóny 2000/01 nie je vegetarián, hoci ho tak niekde uvádzajú.
51P/Harrington

51P/Harrington je periodická kométa, ktorú objavil Robert G. Harrington.
66P/du Toit

66P/du Toit je periodická kométa, ktorú objavil Daniel du Toit.
40P/Vaisala

40P/Vaisala je periodická kométa, ktorú objavil Yrjö Väisälä.
63P/Wild

63P/Wild je periodická kométa, ktorú objavil Paul Wild.
Michal Beran

Michal Beran (* 22. február 1973, Martin) je bývalý slovenský hokejový útočník.
Klubový hokej.
Je odchovancom Martina. S vrcholovým hokejom začal v Nitre - v sezóne 1993/94, potom odohral štyri roky v materskom klube. Ročníky 1998/99 a 1999/00 strávil v Dukle Trenčín (play-off druhej v HKm Zvolen). Od sezóny 2000/01 pôsobil niekoľko rokov v klube MsHK Žilina (s krátkou prestávkou v talianskom SV Rennon). V novembri 2005 na striedačke fyzicky inzultoval vlastného trénera Jána Šterbáka (ako dôvod uviedol jeho sústavné urážky) a klub s ním ukončil spoluprácu. 
Následne podpísal trojročný kontrakt s materským klubom MHC Martin, sezónu však dohral na hosťovaní v HKm Zvolen. Po základnej časti ročníka 2006/07 bol so 48 bodmi najproduktívnejším hráčom martinského klubu. Mužstvo vypadlo v štvrťfinále play-off s Duklou Trenčín. Aj v ďalšej sezóne patril k oporám v útoku, klub sa stretol vo štvrťfinále opäť s Trenčínom a znovu mu podľahol (hoci viedol už 3:0 na zápasy). S vedením sa dohodol na predĺžení kontraktu o ďalšie dva roky. Nosil dres s číslom 33.
V roku 2011 prestúpil do franczúzskeho klubu Villard-de-Lans. S klubom hral o záchranu v najvyššej francúzskej súťaži.
Následne odohral dve sezóny v drese MHC Martin, na konci druhej po zranení ukončil svoju hráčsku kariéru.
Reprezentácia.
V slovenskej reprezentácii odohral 9 zápasov, zaznamenal 1 gól.
Oľga Feldeková

Oľga Feldeková, rod. Lukáčiová (* 28. marec 1943, Martin) je slovenská prozaička, novinárka, scenáristka a dramaturgička, manželka spisovateľa Ľubomíra Feldeka, glosátorka.
Životopis.
Vyrastala v Tvrdošíne. Po maturite na Jedenásťročnej strednej škole v Trstenej rok pracovala v Tesle v Nižnej, potom študovala žurnalistiku na Filozofickej fakulte UK v Bratislave. V rokoch 19771983 bola redaktorkou Nového slova mladých, potom pracovala ako scenáristka a dramaturgička Slovenského filmu. Okrem vlastnej tvorby sa tiež venovala prekladaniu z poľštiny. S manželom má päť dospelých detí a už niekoľko rokov je pravidelne jednou z účinkujúcich glosátorov v humoristickej relácii Sedem (TV JOJ) - v minulosti Sedem s.r.o (TV Markíza). Prechodne žila v Prahe, v súčasnosti žije v Bratislave.
Tvorba.
Pre deti začala písať počas vysokoškolského štúdia. Jej prvou väčšou prácou bola próza "Prvé lásky", ktorú publikovala v Pionierskych novinách v ročníku 1965/66. Knižne debutovala knižkou-hračkou "Dnes vám hráme v zlatom ráme" (1974), ktorú napísala spolu s manželom. Roku 1975 samostatne vydala prozaickú zbierku "Rozprávky pre dievčatko". Feldekovskou poetikou humoristického nonsensu vytvorila v nej niekoľko autorských rozprávok, ktoré svojou sujetovou nápaditosťou, lyrickým podložím a jazykovou kultivovanosťou patria k reprezentatívnym textom slovenskej nonsensovej autorskej rozprávky. Svoje ďalšie knihy – "Sťahovanie na mieste" (1976), "Dievča a šťastie" (1979) a "Veverica" (1985) – adresovala už dospelému čitateľovi, intelektuálny humor a lyrizujúci výraz, prostredníctvom ktorých zareagovala na medziľudské vzťahy, však aj v nich tvorí podstatu jej poetologického inštrumentária.
136P/Mueller

136P/Mueller je periodická kométa, ktorú objavila Jean Muellerová.
116P/Wild

116P/Wild je periodická kométa, ktorú objavil švajčiarsky astronóm Paul Wild.
Ferdinand Gabaj

Ferdinand Gabaj (* 17. december 1908, Liptovská Porúbka – † 12. júl 1974, Bratislava) bol slovenský prozaik, prekladateľ a učiteľ.
Životopis.
Pochádzal z roľníckej rodiny a vzdelanie získaval v Liptovskej Porúbke, Liptovskom Hrádku, Liptovskom Mikuláši a na učiteľskom ústave v Spišskej Novej Vsi. Celý život pôsobil ako učiteľ, najprv v Smrečanoch, potom v rokoch 1930 – 1931 v Ladzanoch, v rokoch 1931 – 1933 v dnešnom Sliači, v rokoch 1933 – 1934 v Dunajskej Strede a napokon od roku 1934 až do roku 1969, kedy odišiel do dôchodku, učil v Bratislave.
Tvorba.
Prvé básnické i prozaické pokusy začal uverejňovať v roku 1926 v časopisoch Svojeť, Nový rod a Slovenské hlasy, knižne debutoval v roku 1934 zbierkou poviedok "Katka a Kata". Písal najmä romány z dedinského prostredia a rodinné kroniky, ktoré svojím milým humorom pripomínali diela Martina Kukučína. Osobitnú skupinu diel tvoria knihy pre rodičov a vychovávateľov, ktoré spomienkami a zápiskami dlhoročného učiteľa, vďaka ktorým sa snaží pomôcť pochopiť detskú dušu. Okrem tvorby pre dospelých sa venoval i tvorbe pre deti a mládež. Prvé poviedky uverejňoval v časopisoch Mladý život a Prameň. Venoval sa najmä témam zo súčasného života detí, vykresľuje ich optimizmus, ale i protirečivosť a zložitosť detského sveta. Jeho rozprávky sú plné bizarných nápadov, fantázie, vtipu, hravosti a humoru. Okrem vlastnej tvorby tiež prekladal z poľskej, maďarskej a českej literatúry .
69P/Taylor

69P/Taylor je periodická kométa, ktorú objavil Clement Jennings Taylor.
Habsburg (hrad)

Habsburg je hrad, z ktorého údajne pochádza rod Habsburgovcov. Bol postavený začiatkom 11. storočia. Nachádza sa na území obce Habsburg, ktorá patrila do vtedajšieho panstva Habsburgovcov, vo švajčiarskom kantóne Aargau pri sútoku riek Aary a Reussy.
Habsburgovci tu pod týmto menom, ktoré si dali okolo roku 1100, sídlili v 12. a 13. storočí.
Legenda a meno.
Podľa legendy pomenoval Radbot, jeden zo staviteľov hradu, hrad "Habichtsburg" (Jastrabí hrad) podľa jastraba, ktorý si sadol na jeho chrbát.
Pravdepodobnejšie ale je, že hrad dostal meno zo staronemeckého "hab", "haw", ktoré znamená brod, prechod cez rieku, a ktoré označuje funkciu hradu, strážiť altenburský brod pri dnešnom mestečku Brugg (po slovensky „Most“) na rieke Aare.
Dejiny.
Archeologické prieskumy z konca 20. storočia odhalili na vrchu, kde dnes stojí hrad, stopy z bronzovej doby a rímskej doby.
Hrad dali postaviť okolo rokov 1020/30 (zrejme) Radbot a jeho brat Werner zo Štrasburgu. Habsburgovci tu sídlili dve storočia, okolo 1220/30 sa presídlili do novozaloženého mesta Bruggu.
Potom ako sa záujem a činnosť Habsburgovcov – ako katolíkov – presunuli na východ, na prelome 13. a 14. storočia, stratil hrad na význame a prešiel na tzv. staré sprisahanectvo (prvý švajčiarsky spolok). Prechádzal z jedného vlastníctva do druhého – páni z Wülpelsbergu, z Wohlenu, 1420 z Grifensee (Greifensee), 1457 bernský stav, 1469 kláštor Königsfelden – a postupne upadal, až v roku 1803/04 prešiel do vlastníctva kantónu Aargau, ktorý začal renovovať zachovanú západnú časť pôvodného hradu.
Jiří Bicek

Jiří Bicek (* 3. december 1978, Košice) je bývalý slovenský hokejový útočník. 
Klubový hokej.
S hokejom začínal v HC Košice, v seniorskom mužstve debutoval v sezóne 1995/96 a získal majstrovský titul. V ďalšom ročníku sa klub prebojoval do finále, v ktorom prehral s Duklou Trenčín.
Bol draftovaný klubom New Jersey Devils v roku 1997 zo 131. miesta. Odohral sedem sezón v Severnej Amerike, väčšinou vo farmárskom klube Albany River Rats v AHL. V 62 zápasoch NHL zaznamenal 6 gólov a 7 prihrávok. V roku 2003 sa stal po Stanovi Mikitovi druhým slovenským hokejistom, ktorý vyhral Stanley Cup (a prvým, ktorý mal v tom čase slovenské občianstvo). 
Počas výluky v NHL v sezóne 2004/05 hral za HC Košice, zaznamenal 18 gólov a 23 asistencií. V nasledujúcom ročníku pôsobil v Leksands IF vo švédskej Elitserien, pred ročníkom 2006/07 podpísal ročnú zmluvu s ďalším tamojším klubom Brynäs IF Gävle. V septembri 2007 odohral na turnaji Red Bull Salute zápas za domáci Salzburg proti Los Angeles Kings a strelil dva góly. Nový klubový kontrakt však uzavrel až v polovici novembra – s KaIPA Kuopio, v tom čase posledným mužstvom fínskej SM-liigy. V 35 zápasoch zaznamenal 27 bodov. Nasledujúci ročník hrával za JYP Jyväskylä, v jeho priebehu prestúpil do švajčiarskeho EHC Biel. Ďalšiu sezónu pôsobil vo švédskej Elitserien v klube Södertälje SK. 
Od ročníka 2010/11 hral v českej extralige, prvé dva roky za HC Rytíři Kladno, v priebehu tretieho odišiel na hosťovanie do HC Karlovy Vary, ktoré trvalo do konca sezóny. V ročníku 2013/14 hral za HC Košice, klub získal majstrovský titul, keď vo finále porazil HK Nitra.
Reprezentácia.
Tréner Jozef Golonka ho ako osemnásťročného nominoval na MS 1997, skóroval proti domácemu Fínsku. Po dvanástich rokoch sa zúčastnil ďalšieho svetového šampionátu, keď bol členom reprezentačného výberu Jána Filca na MS 2009 vo Švajčiarsku. V slovenskej reprezentácii spolu odohral 39 zápasov, zaznamenal 4 góly.
Štatistika na MS.
"(štatistické údaje v článku sú z 23. augusta 2014)"
Rodina.
Jeho otec pochádza z mesta Uherský Brod na Morave, študoval v Nitre na vysokej škole a po ukončení štúdia sa prisťahoval do Košíc. Jiří Bicek je ženatý, manželka Anička, je sestra manželky slovenského hokejistu Ladislava Nagya. Majú spolu syna Dávida a syna Adama.
Zoznam literárnych článkov/C

Tento index bol automaticky vygenerovaný podľa tejto . Obsahuje 122 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
c..
C. D. Payne
ca.
Caecilius StatiusCaesius BassusCairo poetsCamera WorkCamilo José CelaCarel Steven Adama van ScheltemaCarl SaganCarl SandburgCarl SpittelerCarl von OssietzkyCarl ZuckmayerCarlo DossiCarlo GoldoniCarlo PortaCarlo RovelliCarmen MiserabileCarmina BuranaCarol BurnettováCarrieCarrie FisherováCasina (dráma)Casino Royale (kniha)Caspar van BaerleCatalin Dorian FlorescuCatelyn StarkováCauserie
ce.
Cela číslo 17Celestín Anton RadványiCelostný význam frazémyCena Alfreda DöblinaCena Dominika TatarkuCena Gustáva ReussaCena Hansa Christiana AndersenaCena HugoCena Ivana KraskaCena Jaroslava SeifertaCena Jána HolléhoCena Karla Čapka (cena PEN klubu)Cena NebulaCena Rudolfa FabryhoCena Severskej rady za literatúru pre deti a mládežCena Toma StoppardaCento (literatúra)Cersei LannisterováCervantesova cenaCesare PaveseCesare ZavattiniCesta do stredu ZemeCesta na MesiacCesta okolo sveta za 80 dníCesta späťCestopis
cé.
César VallejoCézar Toman
cch.
Cch’
ci.
Cirkevný otec (stredovek)Cisárove nové šatyCitačný faktorCitátová frazémaCitovanie (doslovné uvádzanie)Citový akcentCivilizmus
cl.
Clarissa Pinkolová EstésováClaude Joseph Rouget de LisleClaude Lévi-StraussClaude SimonClaude-Adrien HelvétiusClaudius AelianusClaudius ClaudianusClaudius GalénosClive Staples Lewis
co.
Codex AtlanticusCodex EyckensisCodex GigasCodex MariendalensisCodex revúcky BColetteColleen McCulloughováCome To GriefComics SalónCommodianusCommunication TodayComparandum (jazykoveda)Comparatum (jazykoveda)Comte de LautréamontConan a svätyňa démonovConrad AikenConstantino Vicente GaitoCool drámaCornelia FunkeováCornelius NeposCornelius SeverusCory DoctorowCosplay
cr.
CréolitéCris Cab
ct.
Ctiboh ZochCtibor GregušCtibor Ján HandzoCtibor MatulayCtibor Štítnický
cu.
Cudzinec (Camus)Cujo (román)Cult MoviesCuo čuanCuriatius MaternusCutomu Nihei
cv.
Cválajúce dni
cy.
Cyber City Oedo 808Cyklický eposCyntoryn zvieratiekCyrano z Bergeracu (dráma)Cyril CollardCyril Gabriel ZaymusCyril GallayCyril MontanaCyril Northcote ParkinsonCyril ZochCyrilo-metodská tradícia v Bulharsku
cz.
Czesław Miłosz
Radiálna rýchlosť

Radiálna rýchlosť je rýchlosť objektu v smere línie spojenej s pozorovateľom. Svetlo objektu s nenulovou radiálnou rýchlosťou bude ovplyvnené Dopplerovým javom a vlnová dĺžka svetla sa zväčší pri vzďaľujúcich objektoch (červený posun) alebo zmenší pri približujúcich sa objektoch (modrý posun).
Podľa všeobecne prijímaného pravidla platí, že ak je radiálna rýchlosť kladná, tak sa objekt vzďaľuje a naopak.
18D/Perrine-Mrkos

18D/Perrine-Mrkos je periodická kométa, ktorú objavili Charles Dillon Perrine a Antonín Mrkos.
Zoznam literárnych článkov/N

Tento index bol automaticky vygenerovaný podľa tejto . Obsahuje 144 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
na.
Na brehu priezračnej riekyNa cesteNa Hje-sokNa hrodźišćuNa podpätkochNa tom mieste...Na západe nič novéNadine GordimerováNadrealizmusNadslovnosť frazémyNadžíb MahfúdNaeviusNagroda Fundacji im. KościelskichNachum SokolovNajmodrejšie očiNakladatelství PasekaNakladateľNaliehavosť situácie ako zdroj frazémNapredNassim Nicholas TalebNaše chrobákyNaše motýleNaši brouciNaši denní motýliNaši noční motýliNata HosťoveckáNataša TanskáNatália MakedonováNathaniel HawthorneNathaniel PhilbrickNational GeographicNational Geographic SocietyNatty BumppoNaturalizmus (literatúra)NatureNaum Moisejevič Chodakov
ná.
Náboženské spory o knihách Harry PotterNáhodná frazeologická kontamináciaNámestie svätej AlžbetyNámorná zmluvaNápisy na bronzochNápisy na vešteckých kostiachNárečová frazeológiaNárečový variantNárodná literatúra
ne.
Neal CassadyNeal ShustermanNeal StephensonNeale Donald WalschNebeské pastvinyNebojsa (ľudová rozprávka)Nedeľa (Novomeský)Nefrazeologické združené pomenovanieNefunkčná frazeologická kontamináciaNegi HarubaNehanebné neviniatkoNeidiomatická frazémaNeil GaimanNeil SedakaNekrotizmusNellie BlyNelly SachsováNemecká literatúraNemotivovaný význam frazémyNemzeti dalNeofit BozveliNeologizácia frazémNeosymbolizmusNeotericiNespisovná frazeológiaNestor (kronikár)NeuromantNevedomieNevesta hôľNevlastná priama rečNew ScientistNewt GingrichNewyorská školaNeznesiteľná ľahkosť bytia
né.
Négritude
ng.
Nguyễn An Ninh
ni.
Nibelunská strofaNicolas BoileauNicolas HulotNicolas ChamfortNicolás Gómez DávilaNidal SalehNie na ústaNiels AagaardNigidius FigulusNicholas SparksNicholas UdallNikéforos GrégorasNikétas ChóniatesNikodém HagioritaNikolaj Alexejevič OstrovskijNikolaj Gavrilovič ČernyševskijNikolaj Ivanovič NovikovNikolaj Jakovlevič CingerNikolaj Michajlovič KaramzinNikolaj Nikolajevič NosovNikolaj Onufrijevič LosskijNikolaj Platonovič OgariovNikolaj Vasilievič GogoľNikolaj Viktorovič StarikovNikolaj Vladimirovič NekrasovNikolaus LenauNikos DimuNikos KazantzakisNina PerssonováNina Viktorovna PigulevskáNine Princes in Amber
nm.
NME
no.
Noah GordonNoah HawleyNocionálny význam frazémyNočná hliadka (Martin)Nočný letNoemova archaNonalógiaNonsensNora BaráthováNora EphronováNorbert WójtowiczNorman FinkelsteinNorman MailerNossisNota bene (časopis)Nov (Meyerová)NovalisNovela (literatúra)Nové Horizonty (časopis)Nové slovoNové slovo mladýchNovgorodský kódexNovindusNový románNový svet (týždenník)Nový zákon
nó.
Nóra Ružičková
nu.
Nulová paradigma frazémyNumeri
Zoznam literárnych článkov/Z

Tento index bol automaticky vygenerovaný podľa tejto . Obsahuje 126 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
z.
Z archívu Sherlocka Holmesa
za.
Zahraničná politika (časopis)Zach HymanZachariáš LániZachariášov chválospevZachris TopeliusZakliata jaskyňaZaklínač (knihy)Zaklínač I. Posledné želanieZakon sudnyj ľudemZane GreyZasiahnutí neviditeľnýmZatmenie (Meyerová)
zá.
Záhradkár (časopis)Záhrebská kronikaZámok (román)ZápadozemieZápisník jednej láskyZázračný svet
zb.
Zbigniew NienackiZbohom a ďakujeme za rybyZbohom zbraniamZborníkZbraslavská kronika
zd.
Zdena FrýbováZdena OrgoníkováZdena SalivarováZdeněk AdlaZdeněk BorovecZdeněk JaníkZdeněk JirotkaZdeněk KalistaZdeněk KukalZdeněk RytířZdeněk SvěrákZdenka HáskováZdenka JesenskáZdenka LacikováZdenka Wenzlová ŠvábekováZdenko KasáčZdeňka KalnickáZdravý nemocnýZdrobnenina
ze.
Ze světa islámuZe života hmyzu (Klapálek)Zeitschrift für Ostmitteleuropa-ForschungZEM &amp; VEKZem (časopis)Zem ľudíZem tajných obojživelníkov (básne v p(r)óze)Zemědělská entomologieZeugma (jazykoveda)
zi.
Zimovres
zj.
Zjavenie Jána
zl.
Zlata SolivajsováZlatá éra komiksuZlatá legendaZlatá priadkaZlaté pavúkyZlatko KlátikZlatorohZlatý fond denníka SMEZlatý kompasZločin a trestZlomené krídla (Chalíl Džibrán)
zm.
Zmierenie alebo Dobrodružstvo pri obžinkoch
zn.
Znamenie zabijaka
zo.
Zoe HauptováZoltan Zinn-CollisZoltán FábryZoltán Szabó (spisovateľ)Zoo storyZora (slovenský almanach)Zora BútorováZora JesenskáZoran FerićZoro LaurincZoznam anglických spisovateľovZoznam anime spoločnostíZoznam austrálskych spisovateľovZoznam azerbajdžanských spisovateľovZoznam českých spisovateľovZoznam českých textárov piesníZoznam entomologických časopisovZoznam fínskych spisovateľovZoznam írskych spisovateľovZoznam kanadských spisovateľovZoznam kníh BiblieZoznam kníh série HorizontyZoznam literárnych pojmovZoznam maďarských spisovateľovZoznam mangakaZoznam nositeľov Nobelovej ceny za literatúruZoznam po anglicky píšucich spisovateľovZoznam po francúzsky píšucich spisovateľovZoznam po španielsky píšucich spisovateľovZoznam poľských spisovateľovZoznam ruských spisovateľovZoznam slovenských básnikovZoznam slovenských prozaikovZoznam slovenských textárov piesníZoznam slovinských spisovateľovZoznam spisovateľov starovekého RímaZoznam spisovateľov USAZoznam škótskych spisovateľovZoznam talianskych spisovateľovZoznam vydavateľstiev s kódom 80
zó.
Zósimos (historik)
zr.
Zrodenie tragédie z ducha hudby
zu.
Zuzana AntaresZuzana CigánováZuzana CsontosováZuzana Karasová (spisovateľka)Zuzana KuglerováZuzana MikulcováZuzana Mojžišová (filmová kritička)Zuzana UličianskaZuzka Zguriška
zú.
Zúrivo, nežne, svoj...
zv.
Zväčša neškodnáZverbovanýZvieracia farmaZvitok (pergamen)Zvonka
zy.
Zygmunt KrasińskiZygmunt Miłoszewski
Zoznam literárnych článkov/Ď

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ďo.
Ďordi Abadžiev
Zoznam literárnych článkov/Ľ

Tento index bol automaticky vygenerovaný podľa tejto . Obsahuje 38 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ľu.
Ľuba LesnáĽubica BlaškováĽubica SchmarcováĽubo VirágĽubomír FeldekĽubomír HolčíkĽubomír HrivnákĽubomír LiptákĽubomír LongauerĽubomír StančekĽuboslav PetruškaĽuboš JuríkĽuboš ZemanĽudmila GroeblováĽudmila PodjavorinskáĽudmila Šinalová-KopeckáĽudo OndrejovĽudo ZelienkaĽudo ZúbekĽudová baladaĽudová frazeológiaĽudová pieseňĽudová slovesnosťĽudovít Benický (radca)Ľudovít BothárĽudovít DidiĽudovít FuchsĽudovít GedulyĽudovít GostoniĽudovít KlimitsĽudovít KubániĽudovít MaróthyĽudovít MočáriĽudovít NovákĽudovít PetraškoĽudovít ŠtúrĽudovít Vladimír RiznerĽudový akcent